Alexander Schallenberg
Alexander Schallenberg (Bernae in Helvetia natus die 20 Iunii 1969) est legatus et iuris consultus Austriae.

E familia nobili de Schallenberg ortus, filius legati Austriaci Wolfgangi Schallenberg, in India, Hispania, Francia educatus est. Alumnus est universitatum Vindobonensis et Parisiensis II necnon collegii Europaei Brugis in urbe. Ab anno 1997 Bruxellis legatus iuxta unionem Europaeam operam dedit. Orator ministris a rebus externis Ursula Plassnik et Michaele Spindelegger ab anno 2006, consiliarius iuxta Sebastianum Kurz ab 2013 meruit. Die 3 Iunii 2019 ipse minister a rebus externis factus est, Birgitta Bierlein cancellaria.

Schallenberg ipse die 9 Octobris 2021, postquam Sebastianus Kurz infidelitate obiecta imperium abdicavit, cancellarius novus propositus est. A die 11 Octobris usque ad diem 6 Decembris 2021 cancellarius foederalis Austriae fuit.

Bibliographia 

 "Alexander Schallenberg: Der geborene Diplomat" in Kurier (30 Maii 2019)

Notae

Nexus externi 

 Vita apud situm ministerii rerum externarum

Iuris consulti
Legati Austriae
Cancellarii Austriae
Ministri rerum externarum
Alumni Universitatis Vindobonensis
Alumni universitatum et scholarum Parisiensium
Alumni Collegii Europaei